Idi chanchani diy timpo na piyasta na Hodjos a kigwan cha i Piyasta na Inda-bas na Anghil cha Hodjos,
kimowan si Jesus cha Jerusalem a kad-an niwa piyasta.
Idi mimothok,
simekep cha bo-dayan na timplo,
et mita thoy tothoon kedinaho na baha,
kalniro,
tan kalapatin para cha tangdal cha Afo Chiyos.
Et mita tho ngoy toon naena-dat na pilak a ketinokkong cha damisaan cha.
Et engales Jesus na pakod,
inpanbalin to na baras,
et chiyagchag ton emiin ira ma tood bo-dayan na timplo,
pati sema iren baha tan kalniro.
Sinidak to ngoy pilak iren ma toon naena-dat,
et tingwang to iriy damisaan cha.
Et kigwan to ired ma naiyandaho na kalapati i “Ekal jo ira ta jowan idaho.
Enog i inpanbalin i baliy Awak na dahoan.”
Et niyemnem iren ma disipolos to ma padton iyaysolat nontan den kigwan to i “Afo Chiyos,
sema banay a semek kod baliy mo,
si-kathoy kagol ali na ketiy ko.”
Kagol a imag Jesus chiwa timplo,
sema iren naengibalnay na Hodjos,
kigwan ched si-katho i “Nengoy sinjal a ibiybiy mod si-kawi say amtaen mi i gwariy karebengan mon mengemag iren man?”
Et insongbat Jesus i “Charal jo ja timplo,
et itegwen ko mowan na tedon akow.”
Et kigwan iren ma Hodjos i “Epat a polo tan enem a tawen i ingkabayag na ingkaytegwen niya timplo,
nem kigwan mo i itegwen mo mowan na tedon akow bengat?”
Nem sema timplon piyan Jesus a a-seden,
sema angel to.
Isonga,
idi etiy si Jesus et iyanpawil mowan,
niyemnem iren ma disipolos to ira ma esel to,
et piyati riy iyaysolat cha esel Afo Chiyos tan sema kigwan Jesus.
Idi gwares Jesus cha Jerusalem nonta timpo na Piyasta na Inda-bas na Anghil,
chakel i ematid si-katho nonta mita riy milagron ima-imag to.
Nem nat inpiyal Jesus i angel tod si-kara
tep amta thoy nemnem na tothoo.
Nat mesepol a gwariy toon mengipaamted si-katho tep amta tho waliy nemnem cha.